《惜花谣》
宋代·李复

摇摇墙头花，浅深争灼灼。
容冶不自持，飘扬成轻薄。
只知朝为春风开，不知暮为春风落。
人心爱春花喜，看花却嫌花结子。
别愁常乱空中絮，年光付与东流水。
今朝还是见花开，明日清阴满绿苔。
寂寞流莺归去后，忍看落日上高台。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。